ગઇ કાલના વરસાદમાં ખાસ કરીને મેટ્રો રેલ રૂટ પર ભારે વરસાદી પાણી ભરાતાં ટ્રાફિક જામ થવાથી હજારો નાગરિકો તોબા પોકારી ઊઠ્યા હતા તેમજ જીવરાજપાર્ક પાસે વિશાયકાય ભૂવો પડવાથી સર્વત્ર ગભરાટ પ્રસરી ગયો હતો. આ બાબતને ગંભીરતાથી લઇને મ્યુનિસિપલ કમિશનર નહેરાએ આજે બપોરે મેટ્રો રેલના અધિકારી સાથે ખાસ બેઠક બોલાવી છે, જેમાં મેટ્રો રેલ ઉપરાંત તંત્રના ઇજનેર વિભાગના ઉચ્ચ અધિકારીઓ પણ હાજર રહેશે.